Publication: Magyar Közlöny
Issue: MK-2008-38 (Year: 2008, Number: 38)
Era: 2004-2010
Section: A hulladékkal kapcsolatos nyilvántartási és adatszolgáltatási kötelezettségrõl szóló 164/2003. (X. 18.) Korm. rendelet
Paragraph Index: 604

A hulladékkal kapcsolatos nyilvántartási és adatszolgáltatási kötelezettségrõl szóló 164/2003. (X. 18.) Korm. rendelet (a továbbiakban: Rendelet) foglaltak jogszerû végrehajtása érdekében fontos néhány tény tisztázása, amelyek meghatározzák a pontos kötelezettségeket. Tisztázandó tények a következõk: A) Mi tekinthetõ hulladéknak B) A gazdálkodó milyen feladatot lát el a hulladékkal kapcsolatban C) Mely hulladékokra terjed ki az adatszolgáltatási kötelezettség D) Mi a telephely, amelyre vonatkozóan a kötelezettséget teljesíteni kell E) E-PRTR adatszolgáltatással kapcsolatos információk Az alábbiakban található összefoglalás és példák segítik a fenti négy tényezõ tisztázását. A) Mi tekinthetõ hulladéknak Ennek a ténynek a tisztázása azért lényeges, mert ez dönti el, hogy fennállnak-e a hulladékokkal kapcsolatos kötelezettségek, beleértve a nyilvántartási és adatszolgáltatási feladatot is. Amennyiben valamely tárgyat vagy anyagot hulladéknak kell tekinteni, azt hulladékként is kell nyilvántartani, és a hulladékokra vonatkozó összes egyéb kötelezettséget is teljesíteni kell. A Hgt. 3. § a) pontja határozza meg a hulladék fogalmát, amely szerint hulladék: bármely, a törvény 1. számú melléklete szerinti kategóriák valamelyikébe tartozó tárgy vagy anyag, amelytõl birtokosa megválik, megválni szándékozik, vagy megválni köteles. Kivételt képeznek azok a termelõnél képzõdõ, tovább nem használható anyagok, amelyekre:

Source: https://magyarkozlony.hu/hivatalos-lapok/f9ab1de74cdf2f6b7f9c33af3b1f5fc7127688be/dokumentumok/8232f5b759cb8bc21933a5ca492a3fcfd9df7621/letoltes